Document ID: 32000R1961

Komisijas Regula (EK) Nr. 1961/2000
(2000. gada 15. septembris),
ar kuru groza Regulu (EK) Nr. 174/1999, ar ko nosaka īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 26. panta 3. punktu, 30. pantu un 31. panta 14. punktu,
tā kā:
(1) 10. pants Komisijas 1999. gada 26. janvāra Regulā (EK) Nr. 174/1999, ar ko nosaka īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām [3], kura grozīta ar Regulu (EK) Nr. 1596/1999 [4], paredz dažādus pasākumus, lai kontrolētu daudzumus saistībā ar izdotajām licencēm, un jo īpaši tiesības apturēt licenču izdošanu. Pieredze rāda, ka iespēja apturēt pieteikumu iesniegšanu jāpiemēro plašāk, lai novērstu tirgotājiem, valsts iestādēm un Komisijai nevajadzīgu darbu.
(2) Regulas (EK) Nr. 174/1999 15. pants paredz piešķirt kompensācijas attiecībā uz dažādām galamērķa zonām par siera eksportu. Kompensācijas likme attiecībā uz dažiem no šiem galamērķiem ir mainīta, tādēļ attiecīgi jāpielāgo minēto zonu definīcija.
(3) Regulas (EK) Nr. 174/1999 20. pants nosaka noteikumus par siera eksportu uz Amerikas Savienotajām Valstīm saskaņā ar konkrētām tarifu kvotām. Neatkarīgi no fakta, ka kopš 2000. gada 1. jūlija kompensāciju likmes par dažiem sieriem, ko eksportē uz Amerikas Savienotajām Valstīm ir nulle, lai sistēma darbotos pienācīgi, eksporta licences uzrādīšana un nodrošinājuma iemaksāšana ir obligāta arī attiecībā uz šādu eksportu. Attiecīgie noteikumi atbilstoši jāpielāgo.
(4) Jāparedz piešķirt licences, pamatojoties uz kritējiem, kas noteikti 20. panta 3. punktā, un lemjot saskaņā ar procedūru, kura noteikta Regulas (EK) Nr. 1255/1999 42. pantā.
(5) Ņemot vērā to, ka to eksporta licenču pieteikumus, kas minēti 20. pantā, jāiesniedz 2000. gada septembra vidū, šai regulai jāstājas spēkā nekavējoties.
(6) Šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 174/1999 groza šādi:
1. Regulas 10. pantu aizstāj ar šādu:
"10. pants
1. Eksporta licences izdod piektajā darba dienā pēc pieteikumu iesniegšanas dienas, ja daudzumi, par kādiem iesniegti licences pieteikumi, ir paziņoti saskaņā ar Komisijas Regulas (EK) Nr. 1498/1999 9. panta 1. punktu [5] un ja pa to laiku nav pieņemti īpašie pasākumi, kas minēti 3. punkta pirmās daļas a) un b) apakšpunktā.
2. Var pieņemt lēmumu paredzēt vienu vai vairākus īpašos pasākumus, ko paredz 3. punkts, ja licenču izdošana:
a) šķiet, var radīt pieejamo budžeta līdzekļu pārtēriņu vai to maksimālo daudzumu pārsniegšanu, ko var eksportēt, saņemot kompensāciju, attiecīgajā 12 mēnešu laika posmā vai īsākā laika posmā, kas vēl jānosaka saskaņā ar 11. pantu,
vai
b) neļauj garantēt eksporta nepārtrauktību atlikušajā attiecīgajā laikposmā,
vai
c) radītu konkurences izkropļojumu tirgotāju vidū.
Pirmajā daļā attiecībā uz minēto produktu ņem vērā tirdzniecības sezonālo raksturu, tirgus situāciju un jo īpaši cenu tendenci tirgū, un eksporta apstākļus, kas no tā izriet.
3. Gadījumos, kas minēti 2. punktā, Komisija saistībā ar attiecīgo produktu vai produktiem var izlemt:
a) noraidīt visus neizskatītos pieteikumus, par kuriem eksporta licences vēl nav izdotas, vai daļu no tiem;
b) attiecībā uz pieprasītajiem daudzumiem piemērot piešķīruma koeficientu. Ja attiecībā uz pieprasītajiem daudzumiem piemēro koeficientu, kas ir mazāks nekā 0,4, tad pieteikuma iesniedzēji trīs darba dienu laikā no tā lēmuma publicēšanas, ar kuru nosaka koeficientu, var lūgt anulēt licences pieteikumu un atgūt savu drošības naudu;
c) apturēt licenču pieteikumu iesniegšanu uz laiku, kas nepārsniedz piecas darba dienas.
Turklāt saskaņā ar Regulas (EK) Nr. 1255/1999 42. pantā paredzēto procedūru Komisija var nolemt:
a) apturēt licenču pieteikumu iesniegšanu par attiecīgo produktu vai attiecīgajiem produktiem uz laiku, kas pārsniedz piecas darba dienas;
b) licenču pieteikumu iesniegšanas apturēšanas perioda beigās vai pēc tam, kad pieteikumi ir noraidīti, attiecībā uz produktiem, kas atbilst KN kodiem 04021019, 04051090, 04059010, 04059090 un 04051019, ar uzaicinājumu uz konkursu noteikt kompensācijas. Šādā gadījumā izsniedz attiecīgās licences."
2. Regulas 15. panta 3. punktu aizstāj ar šādu:
"3. Panta 1. punktā minētās zonas ir šādas:
- I zona: galamērķa kodi 055, 060, 070 un 091 līdz 096 (ieskaitot),
- II zona: galamērķa kodi 072 līdz 083 (ieskaitot),
- III zona: galamērķa kods 400,
- IV zona: visi pārējie galamērķa kodi."
3. Regulas 20. pantu groza šādi:
a) minētā panta 2. punkta pirmo daļu aizstāj ar šādu:
"2. Veicot siera eksportu uz Amerikas Savienotajām Valstīm saskaņā ar kvotām, kas minētas 1. punktā, jāuzrāda eksporta licence.
Tirgotāji termiņā, kas ir jānosaka, iemaksājot drošības naudu 50 % apmērā no likmes, kas ir noteikta saskaņā ar 9. pantu, un ir vismaz EUR 9 par 100 kg, var pieprasīt pagaidu eksporta licences 1. punktā minēto produktu eksportam nākošajā kalendārajā gadā."
b) minētā panta 3. punkta pirmo teikumu groza šādi:
"3. Ja pagaidu licences pieteikumi tiek iesniegti par produktu daudzumu, kas pārsniedz vienu no attiecīgā gada kvotām, kuras minētas 1. punktā, saskaņā ar Regulas (EK) Nr. 1255/1999 42. pantā paredzēto procedūru Komisija var."
c) Minētā panta 11. punktu aizstāj ar šādu:
"11. I nodaļu, izņemot 1. panta 1. punkta pirmo teikumu un 10. pantu, piemēro galīgajām eksporta licencēm. Tomēr licenču derīguma termiņš, kas paredzēts 6. pantā, nedrīkst pārsniegt attiecīgā gada beigas."
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 15. septembrī

Labels: 3
17